CELEX: 62015TN0147
Language: mt
Date: 2015-03-30 00:00:00
Title: Kawża T-147/15: Rikors ippreżentat fit-30 ta’ Marzu 2015 – Ir-Repubblika Ċeka vs Il-Kummissjoni

29.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/38
            
         Rikors ippreżentat fit-30 ta’ Marzu 2015 – Ir-Repubblika Ċeka vs Il-Kummissjoni
   (Kawża T-147/15)
   (2015/C 213/63)
   Lingwa tal-kawża: iċ-Ċek
   
      Partijiet
   
   
      Rikorrenti: Ir-Repubblika Ċeka (rappreżentanti: M. Smolek, T. Müller, J. Očková u J. Vláčil, aġenti)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni tal-20 ta’ Jannar 2015, bir-referenza BUDG/B/3/RDL D(15)217973B/3, li tiċħad it-talba għal dispensa mill-obbligu ta’ tqegħid għad-dispożizzjoni ta’ riżorsi proprji ta’ ammont ta’ CSK 5 3 9 76  340, imressqa skont l-Artikolu 17(2) tar-Regolament tal-Kunsill Nru 1150/2000 (KE, EURATOM) (1);
            
         
               —
            
            
               tikkundanna lill-Kummisjoni għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka żewġ motivi.
   
            
               1.
            
            
               L-ewwel motiv, ibbażat fuq il-ksur tal-Artikolu 17(1) u (2) tar-Regolament tal-Kunsill Nru 1150/2000
               
                           —
                        
                        
                           F’dan ir-rigward, ir-rikorrenti ssostni li, billi adottat id-deċiżjoni kkontestata, il-Kummissjoni kisret l-Artikolu 17(1) u (2) tar-Regolament tal-Kunsill Nru 1150/2000, sa fejn ikkonkludiet, b’mod żbaljat, li r-Repubblika Ċeka ma kinitx ħadet il-miżuri kollha neċessarji sabiex tagħmel disponibbli lill-Kummissjoni l-ammont ta’ riżorsi proprji tal-Unjoni u sa fejn hija talbet li tagħmel disponibbli għaliha somma li saret impossibbli li tiġi rkuprata impossibbli minħabba raġunijiet li ma jistgħux jiġu attribwiti lir-Repubblika Ċeka.
                        
                     
         
            
               2.
            
            
               It-tieni motiv, ibbażat fuq il-ksur tal-Artikolu 41 tal-Karta tad-Drittijiet Fundamentali tal-Unjoni Ewropea u tad-drittijiet tad-difiża tar-Repubblika Ċeka
               
                           —
                        
                        
                           F’dan ir-rigward, ir-rikorrenti ssostni li, billi adottat id-deċiżjoni kkontestata, il-Kummissjoni kisret l-Artikolu 41 tal-Karta tad-Drittijiet Fundamentali tal-Unjoni Ewropea kif ukoll id-drittijiet tad-difiża tar-Repubblika Ċeka, sa fejn hija ma permettietx lil din tal-aħħar tesprimi l-perspettiva tagħha b’mod utli u effettiv.
                        
                     
         
      (1)  Regolament tal-Kunsill (KE, EURATOM) Nru 1150/2000, tat-22 ta’ Mejju 2000, li jimplimenta d-Deċiżjoni 94/728/KE, Euratom dwar is-sistema tar-riżorsi tagħhom tal-Komunitajiet (ĠU Edizzjoni Speċjali bil-Malti, Kapitolu 1, Vol. 3, p. 169).